Helmut Ormestad

Helmut Johan Ormestad (født 12. mai 1913 i Oslo, død 10. august 1993 i Oslo) var en norsk fysiker og professor ved Universitetet i Oslo.

Ormestad ble sammen med Otto Øgrim kjent for NRK-serien Fysikk på Roterommet, og han var medforfatter i en rekke lærebøker. Han var også mye brukt som foredragsholder om human-etiske emner.

I 1983 var Ormestad én av fire mottakere av Cappelenprisen for et meget brukt verk om fysikk for videregående skole, Rom Stoff Tid, som han skrev sammen med Otto Øgrim og Kåre Lunde.

Eksterne lenker 
 

Norske fysikkprofessorer
Norske sakprosaforfattere
Vinnere av Cappelenprisen
Personer fra Oslo